Տարասոնայի տաճար

Տարասոնայի տաճար, կաթոլիկական տաճար, որը գտնվում է Իսպանիայի Արագոն ինքնավար համայնքի Սարագոսա գավառի Տարասոնա քաղաքում։ Տաճարը կառուցվել է գոթական և մուդեխարյան ոճերով, և այն քիչ պահպանված տաճարներից է, որ նմանատիպ ճարտարապետությամբ է կառուցվել։ Ճարտարապետական նույն ոճով է կառուցվել նաև Տերուելի տաճարը։

Պատմություն

Տաճարի շինարարությունը սկսվել է 12-րդ դարում ֆրանսական գոթիկայի ոճով։ Տաճարն օծվել է 1232 թվականին։

Տաճարը տեղակայված էր քաղաքի պարիսպներից դուրս, ինչն անսովոր է։ Դրա պատճառը կարող է լինել այն, որ այդ վայրում` նախկին մավրական քաղաքից դուրս եղել է մոսարաբիկ ոճի հին եկեղեցի։

14-րդ դարում, լինելով քաղաքի պարիսպներից դուրս, այն ավերվել է Կաստիլիայի և Արագոնի թագավորությունների միջև մղվող պատերազմում։ Հետագայում դրա նավերը, կողային կապելլաները, արտաքին պատերը, ներքին գմբեթը և աշտարակը վերականգնվել են մուդեխար զարդաքանդակներով։ Աշտարակը վերակառուցվել է 15-րդ դարում։

Վերուելայում գտնվող մոտակա վանքը կառուցվել է գոթական ճարտարապետական ոճով։

1984 թվականին սկսվել է տաճարի լայնածավալ վերականգնումը։ 2012 թվականի փետրվարին արքայազն Ֆիլիպ VI-ը, արքայադուստր Լետիսիայի, Արագոնի նախագահ Լուիսա Ֆերնանդա Ռուդիի և Տարասոնայի եպիսկոպոսի հետ նշանավորեցին տաճարի վերակառուցման ավարտը։

Պատկերներ

Ծանոթագրություններ

Արտաքին հղումներ 
 Turiaso website
 Arteguias website 
 La fiche de la cathédrale sur gcatholic.org
 http://www.catedraldetarazona.es/
 Visita virtual 360º de la Catedral de Tarazona
 http://www.turiaso.com/catedral.htm

Տարասոնայի տաճարներ
Տաճարներ այբբենական կարգով
Իսպանիայի ճարտարապետություն
Իսպանիայի տաճարներ
Իսպանիայի կաթոլիկ եկեղեցիներ